Den amerikanske rigmand Michael R. Bloomberg, der også er borgmester i New York, har offentliggjort, at han gennem det velgørende selskab Bloomberg Philanthropies sætter 9 millioner euro på højkant i en konkurrence om at løse de største problemer i europæiske storbyer på en innovativ måde. Udfordringen kaldes Mayors Challenge og har allerede nydt succes i Bloombergs hjemland USA. Byer med mere end 100.000 indbyggere kan tilmelde sig udfordringen og sende løsningen på et stort problem, en udfordret service for borgerne eller løsningen, der får borgerne til at engagerer sig i deres samfund. Dermed er Aalborg velkommen til at kaste sig ind i udfordringen og kæmpe mod de op til 600 andre byer, der også har mulighed for at tilmelde sig. Det bedste bud belønnes med 5 millioner euro mens fire andre belønnes med 1 million euro.
Indbyder blandt andet Aalborg til at finde på modige løsninger på store problemer. De bedste forslag belønnes økonomisk.